Αλεξανδρούπολη, 24.2.2014

Αγαπητοί εταίροι,

Στο πλαίσιο του προγράμματος «ΤΟΠΙΚΑ ΣΧΕΔΙΑ ΓΙΑ ΤΗΝ ΑΠΑΣΧΟΛΗΣΗ ΠΡΟΣΑΡΜΟΣΜΕΝΑ ΣΤΙΣ ΑΝΑΓΚΕΣ ΤΩΝ ΤΟΠΙΚΩΝ ΑΓΟΡΩΝ ΕΡΓΑΣΙΑΣ – ΤΟΠΣΑ», η Βιώσιμη Αναπτυξιακή Σύμπραξη Έβρου διοργανώνει ημερίδα ενημέρωσης, την Τετάρτη 26 Φεβρουαρίου 2014 στις 18.00 ξενοδοχείο Alexander Beach Hotel στην Αλεξανδρούπολη.

Σε συνέχεια της εκστρατείας ενημέρωσης για την συμμετοχή στην Πράξη «Δίκτυο για τη Βιώσιμη Απασχόληση του Νομού Έβρου» πραγματοποιείται η πρώτη ημερίδα ενημέρωσης των ωφελουμένων. Στην ημερίδα θα ενημερωθούν όλοι όσοι έχουν αιτηθεί για συμμετοχή ως ωφελούμενοι στο πρόγραμμα. Καθώς έχει ολοκληρωθεί η διαδικασία κατάθεσης αιτήσεων και η συμμετοχή των ανέργων ήταν πραγματικά πολύ μεγάλη, μια ανοιχτή συνάντηση πριν από την έναρξη της διαδικασίας επιλογής κρίνουμε ότι θα διευκολύνει πολύ την ομαλή ροη υλοποίησης του έργου και θα είναι πραγματικά κατατοπιστική για όσους επιθυμούν να συμμετέχουν στην Πράξη.

Θα είναι ιδιαίτερη τιμή και χαρά να παραβρεθείτε στην ημερίδα ενημέρωσης την **Τετάρτη 26 Φεβρουαρίου, 2014**, στις **18.00** ώρα στο ξενοδοχείο **Alexander Beach Hotel**.

Με εκτίμηση

Χατζηκωνσταντίνου Κωνσταντίνος

Ο Πρόεδρος της ΒΑΣ ΕΒΡΟΥ